CELEX: 32017D0819
Language: et
Date: 2017-05-12 00:00:00
Title: Komisjoni rakendusotsus (EL) 2017/819, 12. mai 2017, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (teatavaks tehtud numbri C(2017) 3331 all) (EMPs kohaldatav tekst )

13.5.2017   
            
            
               ET
            
            
               Euroopa Liidu Teataja
            
            
               L 122/76
            
         KOMISJONI RAKENDUSOTSUS (EL) 2017/819,
   12. mai 2017,
   millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa
   
      
         (teatavaks tehtud numbri C(2017) 3331 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               Komisjoni rakendusotsus (EL) 2017/247 (3) võeti vastu pärast alatüüpi H5 kuuluva viiruse põhjustatud kõrge patogeensusega linnugripi puhanguid mitmes liikmesriigis (edaspidi „asjaomased liikmesriigid“) ning kõnealuste liikmesriikide pädeva asutuse poolt kaitse- ja järelevalvetsoonide kehtestamist vastavalt nõukogu direktiivile 2005/94/EÜ (4).
            
         
               (2)
            
            
               Rakendusotsuses (EL) 2017/247 on sätestatud, et asjaomase liikmesriigi pädeva asutuse poolt direktiivi 2005/94/EÜ kohaselt kehtestatud kaitse- ja järelevalvetsoonid peavad hõlmama vähemalt kõnealuse rakendusotsuse lisas kaitse- ja järelevalvetsoonina loetletud piirkondi. Rakendusotsuses (EL) 2017/247 on samuti sätestatud, et direktiivi 2005/94/EÜ artikli 29 lõike 1 ja artikli 31 kohaselt tuleb kaitse- ja järelevalvetsoonides meetmete rakendamist jätkata vähemalt nende tsoonide kohta kõnealuses rakendusotsuse lisas kindlaksmääratud kuupäevani.
            
         
               (3)
            
            
               Rakendusotsuse (EL) 2017/247 lisa muudeti seejärel komisjoni rakendusotsustega (EL) 2017/417, (5) (EL) 2017/554, (6) (EL) 2017/696 (7) ja (EL) 2017/780, (8) et võtta arvesse liikmesriikide pädevate asutuste poolt direktiivi 2005/94/EÜ kohaselt kehtestatud kaitse- ja järelevalvetsoonide muudatusi pärast alatüüpi H5 kuuluva viiruse põhjustatud kõrge patogeensusega linnugripi uusi puhanguid liidus. Lisaks muudeti pärast kõnealuse viirusega seotud epidemioloogilise olukorra teatavat paranemist liidus rakendusotsust (EL) 2017/247 rakendusotsusega (EL) 2017/696, et kehtestada eeskirjad seoses ööpäevaste tibude saatmisega rakendusotsuse (EL) 2017/247 lisas loetletud piirkondadest.
            
         
               (4)
            
            
               Kuigi kõrge patogeensusega linnugripiga seotud epidemioloogiline olukord on liidus oluliselt paranenud, on Ühendkuningriik pärast rakendusotsusega (EL) 2017/780 rakendusotsuses (EL) 2017/247 tehtud muudatuste tegemise kuupäeva teatanud komisjonile uutest alatüüpi H5 kuuluva viiruse põhjustatud kõrge patogeensusega linnugripi uutest puhangutest ettevõtetes, mis asuvad väljaspool praegu rakendusotsuse (EL) 2017/247 lisas kõnealuse riigi puhul loetletud piirkondi. Ühendkuningriik teatas ka, et ta on võtnud direktiivi 2005/94/EÜ kohaselt nõutavad meetmed, sh kehtestanud kaitse- ja järelevalvetsoonid nende uute taudikollete ümber.
            
         
               (5)
            
            
               Komisjon on läbi vaadanud Ühendkuningriigis alatüüpi H5 kuuluva viiruse põhjustatud kõrge patogeensusega linnugripi viimaste puhangute järel kõnealuse liikmesriigi poolt direktiivi 2005/94/EÜ kohaselt võetud meetmed ning on leidnud, et asjaomase liikmesriigi pädevate asutuste kehtestatud kaitse- ja järelevalvetsoonide piirid on piisaval kaugusel kõigist põllumajandusettevõtetest, kus on kinnitust leidnud alatüüpi H5 kuuluva viiruse põhjustatud kõrge patogeensusega linnugripi haiguspuhangu esinemine.
            
         
               (6)
            
            
               Liidusiseses kaubanduses tarbetute häirete tekkimise ja kolmandates riikides põhjendamatute kaubandustõkete kehtestamise ärahoidmiseks on vaja koostöös Ühendkuningriigiga kehtestada liidu tasandil kiiresti kõnealuses liikmesriigis kehtestatud direktiivi 2005/94/EÜ kohased kaitse- ja järelevalvetsoonid. Seepärast tuleks kõnealuse liikmesriigi puhul muuta piirkondi, mis on loetletud rakendusotsuse (EL) 2017/247 lisas.
            
         
               (7)
            
            
               Sellest tulenevalt tuleks muuta rakendusotsuse (EL) 2017/247 lisa, et ajakohastada liidu tasandil piirkondadeks jaotamist ning lisada uued, direktiivi 2005/94/EÜ kohaselt kehtestatud kaitse- ja järelevalvetsoonid ning seal kohaldatavate piirangute kestus.
            
         
               (8)
            
            
               Seepärast tuleks rakendusotsust (EL) 2017/247 vastavalt muuta.
            
         
               (9)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse (EL) 2017/247 lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud kõikidele liikmesriikidele.
   
      Brüssel, 12. mai 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  Komisjoni 9. veebruari 2017. aasta rakendusotsus (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 36, 11.2.2017, lk 62).
   
      (4)  Nõukogu 20. detsembri 2005. aasta direktiiv 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta (ELT L 10, 14.1.2006, lk 16).
   
      (5)  Komisjoni 7. märtsi 2017. aasta rakendusotsus (EL) 2017/417, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 63, 9.3.2017, lk 177).
   
      (6)  Komisjoni 23. märtsi 2017. aasta rakendusotsus (EL) 2017/554, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 79, 24.3.2017, lk 15).
   
      (7)  Komisjoni 11. aprilli 2017. aasta rakendusotsus (EL) 2017/696, millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 101, 13.4.2017, lk 80).
   
      (8)  Komisjoni 3. mai 2017. aasta rakendusotsus (EL) 2017/780, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 116, 5.5.2017, lk 30).
   
      LISA
      Rakendusotsuse (EL) 2017/247 lisa muudetakse järgmiselt.
      
                  1)
               
               
                  A osa muudetakse järgmiselt:
                  Ühendkuningriiki käsitlev kirje asendatakse järgmisega:
                  „Liikmesriik: Ühendkuningriik
                  
                              Piirkond
                           
                           
                              Kohaldamise lõppkuupäev kooskõlas direktiivi 2005/94/EÜ artikli 29 lõikega 1
                           
                        
                              The area of the parts of Lancashire County (ADNS code 00151 ) contained within a circle with a radius of three kilometres and centred on WGS84 dec. coordinates N53.8682 and W2.9593.
                           
                           
                              28.5.2017
                           
                        
                              The area of the parts of Lancashire County (ADNS code 00151 ) contained within a circle with a radius of three kilometres and centred on WGS84 dec. coordinates N53.8745 and W2.9576.
                           
                           
                              29.5.2017“
                           
                        
            
                  2)
               
               
                  B osa muudetakse järgmiselt:
                  Ühendkuningriiki käsitlev kirje asendatakse järgmisega:
                  „Liikmesriik: Ühendkuningriik
                  
                              Piirkond
                           
                           
                              Kohaldamise lõppkuupäev kooskõlas direktiivi 2005/94/EÜ artikliga 31
                           
                        
                              The area of the parts of Lancashire County (ADNS code 00151 ) contained within a circle with a radius of ten kilometres and extending beyond the protection zones in part A, centred on WGS84 dec. coordinates N53.8682 and W2.9593.
                           
                           
                              6.6.2017
                           
                        
                              The area of the parts of Lancashire County (ADNS code 00151 ) contained within a circle with a radius of ten kilometres centred on WGS84 dec. coordinates N53.8682 and W2.9593.
                           
                           
                              29.5.2017–6.6.2017
                           
                        
                              The area of the parts of Lancashire County (ADNS code 00151 ) contained within a circle with a radius of ten kilometres and extending beyond the protection zones in part A, centred on WGS84 dec. coordinates N53.8745 and W2.9576.
                           
                           
                              7.6.2017
                           
                        
                              The area of the parts of Lancashire County (ADNS code 00151 ) contained within a circle with a radius of ten kilometres centred on WGS84 dec. coordinates N53.8745 and W2.9576.
                           
                           
                              30.5.2017–7.6.2017“